text: Cheftræner tilfreds med at det blev storholdet Sparta Prag
  05 august 2016 kl. 12.56
  Sønderjyske cheftræner tror på sejr over det tjekkiske hold, som ti gange har vundet det tjekkiske mesterskab. 
  Chetræner Jakob Michelsen er tilfreds med, at det blev tjekkiske storhold Sparta Prag, som klubben trak som den første modstander i play off-kampene i Europa League.
  - Når vi er kommet hertil, er der kun gode modstandere tilbage, og jeg er glad for, at det f.eks. ikke blev et hold fra Ukraine, vi trak, for og de er gode derovre, og  der er altså langt til Ukraine, siger cheftræneren til TV SYD og tilføjer retorisk:
  - Nu har vi slået både de tidligere norske og polske mestre på vej hertil, hvorfor så ikke også de tidligere tjekkiske mestre?
  AC Sparta Prag har vundet det tjekkiske mesterskab ti gange og holdet var 24 gange mestre i det tidligere Tjekkoslovakiet.
  Hør cheftræner Jakob Michelsen i klippet ovenfor, interviewet af TV SYDs Eva Jacobsen.
  